Frida - Lillestrik
Her har jeg lavet en kombination af gamacher og nederdel i et. Gamacherne er strikket med et fint lille snoningsmønster og nederdelen er strikket i glatstrikning men med fine detaljer. Det hele er samlet i taljen med en kant med en strikket snor som bindebånd. Det strikkes på p nr. 3. Du kan strikke det i størrelse 0-6 mdr, 6-12 mdr. og 12-24 mdr. Hel længde: 36 (41) 45 cm. Garnforslag:
Uld/bomuld løbelængde 350 m/ 50 g. Garnforbrug farve A: 100 (100) 100 g, farve B: 50 (50) 50 g. Alternativt garn: Anina fra Filcolana. Strikkefasthed: 30 m og 40 p = 10 X 10 cm strikket i mønster på p nr. 3.